CELEX: 62021CN0137
Language: et
Date: 2021-03-04 00:00:00
Title: Kohtuasi C-137/21: 4. märtsil 2021 esitatud hagi – Euroopa Parlament versus Euroopa Komisjon

26.4.2021   
            
            
               ET
            
            
               Euroopa Liidu Teataja
            
            
               C 148/12
            
         
      4. märtsil 2021 esitatud hagi – Euroopa Parlament versus Euroopa Komisjon
      (Kohtuasi C-137/21)
      (2021/C 148/16)
      Kohtumenetluse keel: inglise
      
         Pooled
      
      
         Hageja: Euroopa Parlament (esindajad: P. López-Carceller, J. Rodrigues, S. Alonso de León)
      
         Kostja: Euroopa Komisjon
      
         Hageja nõuded
      
      
                  —
               
               
                  tuvastada, et kuna komisjon ei võtnud vastu delegeeritud õigusakti, mis on ette nähtud määruse 2018/1806 (1) artikli 7 punktis f, on komisjon rikkunud aluslepingut;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hageja esitab oma hagi põhjendamiseks ühe väite, mille kohaselt on rikutud aluslepinguid.
      Parlamendi hinnangul oli komisjonil kohustus võtta vastu delegeeritud õigusakt vastavalt määruse 2018/1806 artikli 7 punktile f. Oma 22. oktoobri 2020. aasta resolutsioonis kutsus parlament komisjoni üles kõnealust õigusakti vastu võtma. Kuna komisjon ei võtnud delegeeritud õigusakti vastu enne 22. detsembrit 2020, otsustas parlament esitada ELTL artikli 265 alusel tegevusetushagi.
      
         (1)  Euroopa Parlamendi ja nõukogu 14. novembri 2018. aasta määrus (EL) 2018/1806, milles loetletakse kolmandad riigid, kelle kodanikel peab välispiiride ületamisel olema viisa, ja need kolmandad riigid, kelle kodanikud on sellest nõudest vabastatud (ELT 2018, L 303, lk 39).